0340.xml
جنوبی افریقہ ویمن نے آخری ٹی 20 میچ میں سری لنکا کو 9 وکٹوں سے ہرا کر سیریز جیت لی
کولمبو ۔26 اکتوبر (اے پی پی) جنوبی افریقہ ویمن نے تیسرے اور آخری ٹی 20 میچ میں سری لنکا ویمن کو 9 وکٹوں سے ہرا کر تین میچوں کی سیریز 2-1 سے جیت لی۔ ڈین وان نیرک نے 70 رنز کی ناقابل شکست اننگز کھیل جنوبی افریقہ کی جیت میں اہم کردار ادا کیا۔ تفصیلات کے مطابق گزشتہ روز کولمبو میں کھیلے گئے سیریز کے تیسرے اور آخری ٹی 20 میچ میں سری لنکا ویمن نے پہلے بیٹنگ کرتے ہوئے مقررہ 20 اوورز میں 6 وکٹوں کے نقصان پر 132 رنز بنائے۔ پراسادنی ویراکوڈی نے 48 رنز کی اننگز کھیلی۔ شبنم اسماعیل نے دو کھلاڑیوں کو آؤٹ کیا۔ جواب میں جنوبی افریقہ ویمنز نے ہدف ڈین وان نیرک کی شاندار بیٹنگ کی بدولت 19.5 اوورز میں ایک وکٹ کے نقصان پر حاصل کر لیا۔ ڈین وان نیرک نے 70 رنز کی ناقابل شکست اننگز کھیلی۔ تریشا چیٹی 39 رنز کے ساتھ دوسری نمایاں بیٹر رہیں۔ نیرک کو میچ کی بہترین کھلاڑی قرار دیا گیا۔
APP
26.10.14
0340p.xml
جنوبی افریقہ نے سری لنکا کیخلاف ویمنز ٹوئنٹی 20کرکٹ سیریز 2-1سے جیت لی
کولمبو(اسپورٹس ڈیسک )ڈین وان نیکرک کی ناقابل شکست ففٹی کی بدولت جنوبی افریقہ نے سری لنکا کیخلاف ویمنز ٹوئنٹی 20کرکٹ سیریز 2-1سے جیت لی،تیسرے اور فیصلہ کن میچ میں پرو ٹیز خواتین نے 9وکٹ سے میزبان کو زیر کر لیا،مہمان سائیڈ نے فتح کیلیے درکار 133رنز ایک وکٹ پر 136رنز کی صورت حاصل کر لیے۔وان نیکرک اعر ٹریشا چیٹی نے پہلی وکٹ کیلیے 94کی شراکت قائم کی ،ٹریشا 39رنز بنا کر میدان بدر ہوئیں جبکہ وان نیکرک 70پر ناقابل شکست رہیں ،لیزل لی نے 12گیندوں پر 22رنز ناٹ آؤٹ بنائے،اس سے قبل آئی لینڈ رز نے 6وکٹ پر 132رنز جوڑے ،پاراسڈانی ویراکوڈی کے 48رنز نمایاں رہے،شبنم اسماعیل اور مارشیا لیٹا سالو نے 2,2پلےئرز کو پویلین چلتا کیا۔
express
27.10.14